ΑΠΟΦΑΣΗ ΤΟΥ ΣΥΜΒΟΥΛΙΟΥ της 30ής Ιουνίου 1980 περί συνάψεως συμφωνίας μεταξύ της Ευρωπαϊκής Οικονομικής Κοινότητος και της Σουηδίας, σχετικά με ορισμένα προϊόντα του κηπευτικού τομέως, η οποία απετέλεσε αντικείμενο διαπραγματεύσεων βάσει του άρθρου XXVIII της Γενικής Συμφωνίας Δασμών και Εμπορίου (ΓΣΔΕ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως το άρθρο 113,
τη σύσταση της Επιτροπής,
Εκτιμώντας:
ότι η Σουηδία, σύμφωνα με το άρθρο XXVIII της Γενικής Συμφωνίας Δασμών και Εμπορίου (ΓΣΔΕ), γνωστοποίησε την πρόθεσή της να άρει την παγιοποίηση δασμολογικών παραχωρήσεων για ορισμένα προϊόντα του κηπευτικού τομέως των οποίων η Ευρωπαϊκή Οικονομική Κοινότης είναι ο κύριος προμηθευτής-
ότι η Επιτροπή άρχισε διαπραγματεύσεις με τη Σουηδία, βάσει του άρθρου XXVIII της ΓΣΔΕ- ότι κατέληξε σε μία ικανοποιητική συμφωνία με τη χώρα αυτή,
ΑΠΟΦΑΣΙΖΕΙ:
Άρθρο 1
Η συμφωνία μεταξύ της Ευρωπαϊκής Οικονομικής Κοινότητος και της Σουηδίας, σχετικά με ορισμένα προϊόντα του κηπευτικού τομέως, η οποία απετέλεσε αντικείμενο διαπραγματεύσεως βάσει του άρθρου XXVIII της ΓΣΔΕ, εγκρίνεται εξ ονόματος της Κοινότητος.
Το κείμενο της συμφωνίας προσαρτάται στην παρούσα απόφαση.
Άρθρο 2
Στον πρόεδρο του Συμβουλίου ανατίθεται να ορίσει το πρόσωπο που εξουσιοδοτείται να υπογράψει την συμφωνία με αποτέλεσμα την δέσμευση της Κοινότητος.
Έγινε, στο Λουξεμβούργο, στις 30 Ιουνίου 1980.